**Tiszavasvári Város Önkormányzata**

**Képviselő-testületének**

**114/2018. (V. 14.) Kt.**

**határozata**

**A Magyarországi Magiszter Alapítvánnyal gyermekétkeztetési feladatok ellátására kötendő szerződés jóváhagyása**

Tiszavasvári Város Önkormányzatának Képviselő-testülete „**A Magyarországi Magiszter Alapítvánnyal gyermekétkeztetési feladatok ellátására kötendő szerződés jóváhagyása”** című előterjesztést megtárgyaltaés az alábbi határozatot hozza:

1. 1 Tiszavasvári Város Önkormányzata a Költségvetési törvény 2. melléklet „Kiegészítő szabályok”–banfoglaltak alapján **átveszi a Magyarországi Magiszter Alapítványtól a** - Magyarországi Magiszter Alapítványi Óvoda, Általános Iskola, Gimnázium, Szakgimnázium és Szakközépiskola Tiszavasvári Tagintézményében **végzett gyermekétkeztetési feladatot, és erre vonatkozóan elfogadja a határozat 1. mellékletét képező szerződést.**

1. 2.Tiszavasvári Város Önkormányzata **2018. szeptember 1. napjától határozatlan időre biztosítja** a Magyarországi Magiszter Alapítványi Óvoda, Általános Iskola, Gimnázium, Szakgimnázium és Szakközépiskola Tiszavasvári Tagintézményében **a gyermekek, tanulók számára** a Gyvt. 21/A. § (1) bekezdésében meghatározott **gyermekétkeztetést.**

2. Felhatalmazza a polgármestert a határozat 1. mellékletét képező szerződés aláírására.

3. Felkéri a polgármestert, hogy a Képviselő-testület döntéséről haladéktalanul értesítse a Magyarországi Magiszter Alapítvány elnökét, valamint a Közétkeztetési Kft. ügyvezetőjét és Városi Kincstár vezetőjét, mint a szerződésben érintett feleket.

**Határidő:** azonnal **Felelős:** dr. Fülöp Erik polgármester

**Dr. Fülöp Erik Badics Ildikó**

**polgármester jegyző**

1. melléklet a 114/2018. (V.14.) Kt. sz. határozat melléklete

**Megállapodás gyermekétkeztési feladatok ellátására**

mely létrejött egyrészről: **Tiszavasvári Város Önkormányzata**

székhely: 4440 Tiszavasvári, Városháza tér 4. sz.

képviseli: dr. Fülöp Erik polgármester

törzsszáma: 732462

továbbiakban: Önkormányzat

másrészről: **Magyarországi Magiszter Alapítvány**

székhely: 4030 Debrecen Szabó Kálmán utca 60.

képviseli: Csombordi József elnök

továbbiakban: Alapítvány, **továbbiakban együtt**: Szerződő felek, valamint

harmadrészről: **Tiszavasvári Város Közétkeztetési Nonprofit Kft.**

székhely:4440 Tiszavasvári, Városháza tér 4.

képviseli: Gáll Antalné ügyvezető

cégjegyzékszáma: 1509073088

továbbiakban: Közétkeztetési Kft.

negyedrészről: **Városi Kincstár Tiszavasvári**

székhely: 4440 Tiszavasvári, Báthori u. 6.

képviseli: Krasznainé dr. Csikós Magdolna igazgató

továbbiakban: Kincstár, **továbbiakban együtt: Együttműködő partnerek**

között a mai napon az alábbi feltételekkel:

**I. Előzmények**

1.) Szerződő felek előzményként rögzítik, hogy **az Alapítvány fenntartásában működik a Magyarországi Magiszter Alapítványi Óvoda, Általános Iskola, Gimnázium, Szakgimnázium és Szakközépiskola Tiszavasvári Tagintézménye (óvoda és iskola)**. Jelenleg a gyermekétkeztetési feladatellátást az Alapítvány biztosítja. Az Alapítvány képviselői kezdeményezték, hogy **a gyermekétkeztetési feladatokat 2018. szeptember 1. napjától Tiszavasvári Város Önkormányzata lássa el.**

2. ) A **gyermekek védelméről és a gyámügyi igazgatásról szóló 1997. évi XXXI. törvény** (továbbiakban: Gyvt.) 21/A (3) bekezdése alapján a gyermekétkeztetést biztosítja

*a)* **a települési önkormányzat**

*aa)* az általa fenntartott bölcsődében, mini bölcsődében és óvodában, továbbá

*ab)* a közigazgatási területén a tankerületi központ, valamint az állami szakképzési és felnőttképzési szerv (e § alkalmazásában a továbbiakban együtt: köznevelési fenntartó) által fenntartott nem bentlakásos nevelési-oktatási intézményben,

*b)* **az egyházi és a nem állami fenntartó** az általa fenntartott nem bentlakásos intézményben,

*c)* **a fenntartó** az egyéb állami fenntartású nem bentlakásos intézményben.

3.) **Magyarország 2018. évi központi költségvetéséről szóló 2017. évi C. törvény** (továbbiakban: Költségvetési törvény) alapján **a települési önkormányzatokat kötött felhasználású támogatás illeti meg** az általuk a bölcsődében, mini bölcsődében, a fogyatékos személyek nappali intézményében elhelyezett gyermekek számára biztosított, továbbá **az óvodai, iskolai,** kollégiumi és externátusi **gyermekétkeztetés egyes kiadásaihoz**. A Költségvetési törvény 2. melléklete III. 5. pont a) és b) alpontja alapján **a központi költségvetés támogatást biztosít a települési önkormányzatoknak az általuk biztosított intézményi gyermekétkeztetési feladattal összefüggésben** felmerülő bérjellegű kiadások és üzemeltetési kiadásokhoz a személyi térítési díjból származó elvárt bevételek figyelembevételével. A Költségvetési törvény 2. számú melléklete „Kiegészítő szabályok” alcíme rendelkezik arról, hogy **amennyiben a települési önkormányzat önkormányzati körön kívüli szervezettől vesz át gyermekétkeztetési feladatot**, úgy a III.5. pont szerinti **támogatást 2018. május 15-ig**, illetve **2018. október 5-ig igényelheti meg arra az időszakra, amikor a feladatot ellátja**.

**II. A szerződés tárgya, időtartama**

1.) Az **Önkormányzat** a Költségvetési törvény 2. melléklet „Kiegészítő szabályok”–banfoglaltak alapján **átveszi az Alapítványtól,** ezzel egyidejűleg **az Alapítvány átadja az Önkormányzatnak a gyermekétkeztetési feladatot, így az Önkormányzat 2018. szeptember 1. napjától határozatlan időre biztosítja** a Magyarországi Magiszter Alapítványi Óvoda, Általános Iskola, Gimnázium, Szakgimnázium és Szakközépiskola Tiszavasvári Tagintézményében **a gyermekek, tanulók számára** a Gyvt. 21/A. § (1) bekezdésében meghatározott **gyermekétkeztetést.**

2.) Az Önkormányzat az 1.) pontban meghatározott gyermekétkeztetési feladat ellátásáról a **Közétkeztetési Kft. útján,** a Tiszavasvári, Petőfi u. 4., Petőfi u. 24. sz. és a Kossuth u. 76. sz. alatti épületek tálalókonyháiban gondoskodik, az **Önkormányzat és a Közétkeztetési Kft. között** **létrejött,** 2018. január 29. napján kelt – Tiszavasvári Város Önkormányzata Képviselő-testülete 4/2018. (I.25.) Kt. számú határozatával jóváhagyott – **szerződés alapján.**

**III. Közétkeztetési feladatellátással kapcsolatos rendelkezések**

1.) Az étkeztetési feladat magában foglalja a gyermekétkeztetés biztosítását, az étel szállítását, kiosztását.

2.) Az Önkormányzat az étkeztetést a Közétkeztetési Kft. útján teljes körűen látja el. A Közétkeztetési Kft. jelen szerződés tárgyát képező feladatellátáshoz szükséges konyhák és ebédlők használatára az Alapítvánnyal kötött bérleti szerződés alapján jogosult.

A Közétkeztetési Kft. az ellátás biztosítása érdekében szükséges alkalmazottak foglalkoztatásán, az adagok minőségi és mennyiségi ellenőrzésén és kiosztásán túl gondoskodik a tálaláshoz használt szállító és tálaló edények, evőeszközök mosogatásáról, a konyha takarításáról, a jogszabályi előírásokban meghatározott higiénés körülmények betartásáról. Az ebédlők tisztántartása az Alapítvány feladata és költsége.

3.) Az Önkormányzat az intézményi térítési díjat a gyermekjóléti, gyermekvédelmi ellátásokról, a személyes gondoskodást nyújtó ellátások igénybevételéről, a fizetendő térítési díjakról szóló önkormányzati rendeletében állapítja meg. A tanulók étkezési térítési díjának beszedését az Önkormányzat a Kincstáron keresztül végzi.

4.) Az Alapítvány a köznevelési feladatokhoz kapcsolódó étkeztetési feladat-ellátáshoz szükséges adatszolgáltatást tanulói vonatkozásában biztosítja. Az Alapítvány naponta rendelkezésre bocsátja a napi étkezés lebonyolításához szükséges adatokat a Közétkeztetési Kft. és a Városi Kincstár részére. A pótrendeléseket és lemondásokat a tárgynapot megelőző tanítási napon 9 óráig jogosult az Alapítvány jelezni. A Városi Kincstár az Alapítvány közreműködésével a normatíva igényléséhez szükséges nyilvántartásokat naprakészen vezeti és az adatokat az Önkormányzat részére szolgáltatja.

5.) Az Alapítvány és az Önkormányzat a Kincstáron keresztül a térítési díj kedvezményeket nyilvántartja, a megállapítás alapjául szolgáló dokumentumok érvényességét figyelemmel kíséri és az érvényességi határidő lejártára felhívja a szülő, gondviselő figyelmét, továbbá gondoskodik az új dokumentumok bekéréséről. Az Alapítvány és az Önkormányzat a Kincstáron keresztül a térítési díj-kedvezmények megállapításának alapjául szolgáló dokumentációt 2 évig megőrzi. A Kincstár a dokumentációt az Önkormányzat kérésére ellenőrzésre átadja.

**IV. Költségek viselésére vonatkozó rendelkezések**

1.) Jelen szerződésben **foglalt feladatellátás tekintetében a központi költségvetésből normatíva igénylésére az Önkormányzat jogosult** a Költségvetési törvény 2. melléklete III. 5. pont a) és b) alpontja alapján.

2.) Felek megállapodnak abban, hogy **az Alapítvány jelen szerződés tárgyát képező feladatellátáshoz kapcsolódó** – az Alapítvány által már megigényelt - **normatíváról 2018. szeptember 1. napját követő időszakra vonatkozóan lemond**, ezzel egyidejűleg legkésőbb 2018. május 15-ig az **Önkormányzat 2018. szeptember 1. napjával gondoskodik jelen szerződés tárgyát képező feladatellátáshoz kapcsolódó normatíva igényléséről.**

**V. A szerződés megszűnése, megszüntetése**

1. Felek megállapodnak abban, hogy jelen szerződést bármelyik fél a másik félhez intézett írásbeli nyilatkozatával, **tárgyév április 30. napjáig –** amegszűnés időpontjaként **tárgyév augusztus 31-i hatállyal - vagy tárgyév szeptember 30-ig** a megszűnés időpontjaként **tárgyév december 31-i hatállyal rendes felmondással felmondhatja.**

2.) Jelen szerződés automatikusan megszűnik, amennyiben **jogszabályváltozás folytán az Önkormányzat nem láthatja el e szerződésből eredő kötelezettségeit, vagy az Önkormányzat bármilyen oknál fogva nem jogosult** a Költségvetési törvény 2. melléklet III. 5. pont a.) és b) alpontja szerinti **támogatás igénylésére.**

3.) **Az Önkormányzat jogosult** e szerződést **rendkívüli felmondással,** a másik félhez **intézett írásbeli nyilatkozattal, azonnali hatállyal felmondani,** amennyiben **a feladatellátás kapcsán az Önkormányzatnál felmerülő**

aa.) aránytalan többletköltség,

ab.) a feladatellátás vonatkozásában csökkenő finanszírozás, vagy

ac.) bármilyen, a finanszírozást érintő kedvezőtlen változás miatt

**az Önkormányzat nem kívánja ellátni e szerződésből eredő kötelezettségeit.**

AzAlapítvány tudomásul veszi,hogy a rendkívüli felmondás esetén **a szerződés megszűnésének időpontjától az Önkormányzat a finanszírozásról lemond**, és az **Alapítvány** az 5. pontban foglaltakra tekintettel a – feladatellátásra vonatkozó - központi **költségvetési támogatást a megszűnés időpontjától –** ha a megszűnés időpontja indokolja - **visszamenőlegesen igényli, abban az időpontban, amikor a Költségvetési törvény azt lehetővé teszi**.

4.) Felek megállapodnak abban, hogy jelen szerződés **írásban, közös megegyezéssel,**  **bármikor** megszüntethető.

5.) Az **Alapítvány** **kötelezettséget vállal** arra, hogy jelen **szerződés megszűnése vagy megszüntetése esetén** jelen szerződésben meghatározott feladatot az **Önkormányzattól a megszűnés időpontjától haladéktalanul visszaveszi**, és azt **folytatólagosan biztosítja.**

6.) Együttműködő felek tudomásul veszik, hogy **jelen megállapodást kizárólag közös megegyezéssel, írásban módosíthatják.** A megállapodás módosítását bármelyik fél írásban kezdeményezheti.

**VI. Egyéb rendelkezések**

1.) Felek megállapodnak abban, hogy jelen szerződéssel kapcsolatban jognyilatkozat érvényesen kizárólag írásban tehető.

2). Szerződő felek a jelen szerződéssel kapcsolatos vitáikat békésen, egyeztetés útján kívánják rendezni. Jogvita esetére a szerződő felek értékhatártól függően kikötik és alávetik magukat a Nyíregyházi Járási Törvényszék kizárólagos illetékességének.

3.) A jelen megállapodást a felek képviselői elolvasták, közösen értelmezték, és mint akaratukkal mindenben megegyezőt aláírták.

4.) Jelen szerződésben a Tiszavasvári Város Közétkeztetési Nonprofit Kft. (székhely: 4440 Tiszavasvári, Városháza tér 4.) és a Városi Kincstár Tiszavasvári (4440 Tiszavasvári, Báthori u. 6.) együttműködő partnerként vesznek részt, így a szerződés aláírása részükről annak hatályosságát nem érinti.

5.) A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény (Ptk.), valamint az egyéb vonatkozó jogszabályok előírásait kell alkalmazni.

6.) Jelen szerződést Tiszavasvári Város Önkormányzata Képviselő-testülete „….**”** szóló …/2018. (…..) Kt. számú határozatával hagyta jóvá.

7.) Jelen szerződés egymással mindenben megegyező 8 eredeti példányban készült.

Tiszavasvári, 2018. május …..

……………………………………………… ………………………………………..

**Tiszavasvári Város Önkormányzata Magyarországi Magiszter Alapítvány**

**képviseli képviseli**

**Dr. Fülöp Erik polgármester Csombordi József kuratóriumi elnök**

A jelen szerződésben foglaltakat együttműködő félként tudomásul veszem:

…………………………………………….. …………………………………………

**Tiszavasvári Város Közétkeztetési Városi Kincstár Tiszavasvári**

**Nonprofit Kft**. képviseli

**képviseli**   **Krasznainé dr. Csikós Magdolna**

**Gáll Antalné igazgató**

**ügyvezető**